Nicola Cosimi

Nicola Cosimi (1667–1717) var en italiensk komponist og fiolinist fra barokken.

Nicola Cosimi var elev av Arcangelo Corelli ved «Accademia di S. Cecilia» i Roma. I tiden fra 1700 til 1705 reiste han i England og var lenge i London med sin venn cellisten Nicola Francesco Haym. Reisen var finansiert av Wriothesley Russell, 2. Duke of Bedford, som hadde blitt kjent med dem under en reise til Roma. I takknemlighet dediserte Nicola Cosimi hertugen 12 fiolinsonater som i stil og oppbygning minner mye om Corellis Sonater op.5.. I sin tid i London gav Nicola Cosimi en rekke konserter og skrev bestillingsverk. I tillegg drev han en lukrativ geskjeft som instrumentmaker.

Verk 
 12 Sonate da camera a violino e violone o cembalo, op. 1 (Estienne Roger, Amsterdam, 1702)

Referanser 

Italienske komponister
Barokkomponister
Italienske fiolinister
Personer fra provinsen Ancona